# Arsenal bado yampigia hesabu kali Arda Guler

## Muktasari:

**Guler ambaye wakati anasajiliwa alikuwa akitajwa kama Lionel Messi wa Uturuki, mkataba wake unamalizika mwaka 2029. Msimu uliopita alicheza mechi 12 za michuano yote na hakufunga hata bao moja.**

ARSENAL bado haijakata tamaa katika mpango wake wa kutaka kumsajili winga wa Real Madrid na Uturuki, Arda Guler ambaye hapati nafasi ya kutosha katika kikosi cha kwanza cha timu yake.

Guler ambaye wakati anasajiliwa alikuwa akitajwa kama Lionel Messi wa Uturuki, mkataba wake unamalizika mwaka 2029. Msimu uliopita alicheza mechi 12 za michuano yote na hakufunga hata bao moja.

Staa huyu amekuwa katika wakati mgumu tangu atue Madrid ambapo sio mchezaji tegemeo kwa kocha Carlo Ancelotti anayemtumia zaidi akitokea benchi kwenye baadhi ya mechi.

Licha ya kutopata nafasi kubwa ya kucheza, mabosi wa Madrid wanadaiwa kuwa hawana mpango wa kumuuza kwa sasa na katika dirisha lililopita Ancelotti alizuia asitolewe hata kwa mkopo. Hata hivyo, fundi huyu kwa sasa hana furaha na ameripotiwa kuwasilisha hadi maombi ya kutolewa kwa mkopo. Arda inawindwa pia na Man United.

KOCHA wa Liverpool, Arne Slot ametoa ruhusa ya kuuzwa kwa kipa wao namba moja raia wa Brazil, Alisson Becker, 31, katika dirisha lijalo la majira ya kiangazi kama timu hiyo itafanikisha mchakato wa kumsajili kipa wa Valencia na Georgia, Giorgi Mamardashvili, 24.

Mbali ya Allison, Slot pia anataka kumruhusu Caoimhin Kelleher, 25, kuondoka baada ya kipa huyo kuomba mwenyewe.

MABOSI wa Newcastle United wanataka kumsajili staa wa Everton, Dominic Clevert-Lewin na mshambuliaji wa Lille, Jonathan David kwa ajili ya kuziba pengo la straika wao na Sweden, Alexander Isak, 25, ambaye anawindwa na timu nyingi kubwa zinazohitaji kumsajili katika dirisha la majira ya kiangazi mwakani.

LIVERPOOL ipo tayari kulipa Pauni 70 milioni kwa ajili ya kumsajili mshambuliaji wa Inter Milan na Ufaransa, Marcus Thuram, 27, ambaye mkataba wake unamalizika mwaka 2028.

Thuram ambaye msimu huu amecheza mechi 15 za michuano yote na kufunga mabao nane, aliwahi kuhusishwa na Liverpool katika dirisha lililopita pia.

GALATASARAY ipo katika hatua nzuri katika mazungumzo na wawakilishi wa mshambuliaji wa Tottenham Hotspur na Korea Kusini, Son Heung-min, 32, ambaye mkataba wake unamalizika mwisho wa msimu huu.

Son mwenye umri wa miaka 32, tangu kuanza kwa msimu huu amecheza mechi 11 za michuano yote na kufunga mabao matatu, Spurs pia inafanya mchakato wa kutaka kumuongeza.

SOUTHAMPTON imeungana na AS Roma na Real Valladolid kuulizia uwezekano wa kuipata saini ya straika wa Real Madrid na Brazil, Endrick, 18, walau kwa mkopo wa msimu mmoja. Endrick anahusishwa na timu hizi kwa sababu hapati nafasi ya kutosha katika kikosi cha kwanza cha Madrid na kwa mujibu wa watu wake wa karibu ni kwamba anataka kuondoka.

OLYMPIQUE Lyon inahitaji walau Pauni 25 milioni kutoka kwa timu yoyote inayohitaji saini ya kiungo wake raia wa Ufaransa, Rayan Cherki, 21, katika dirisha lijalo.

Inaelezwa Liverpool na Bayer Leverkusen ni kati ya timu zinazohitaji saini ya staa huyu.

Mkataba wa Ryan unatarajiwa kumalizika mwaka 2026.

RIPOTI zinaeleza Barcelona ilikataa ofa ya Euro 250 milioni kutoka PSG iliyokuwa inahitaji saini ya winga wao raia wa Hispania, Lamine Yamal, 17, katika dirisha lililopita la majira ya kiangazi.

Hata hivyo, PSG imekanusha taarifa kuwa iliwasilisha ofa hiyo.

Yamal msimu huu ambapo amecheza mechi 16 na kufunga mabao sita.